(Artiklu ta' Joe M. Cachia) Issa donnha dahlet drawwa li kull min, ghal xi raguni jew ohra, jichad xi twemmin politiku li kellu u jithabbeb mal-moviment Laburista, jsir qaddis mil-llum ghal-ghada. Diga kellna whud li, ghad-direttura, gew mghammda bhala 'suldati tal-azzar' godda jew gew milqugha bi briju kbir ghax ghamlu hoss billi wrew simpatija mal-moviment, bhal per ezempju; Jeffrey Pullicino Orlando, Cyrus Engerer u ohrajn. Ghadni ma nafx fuq liema kriterju jew valuri dawn lahqu dan il livell hlief li dawn qasmu l-kamp u gew fuq in-naha l-ohra, ghax issa taghna kollox tajjeb u taghhom kollox hazin. W'ssa ghandna lil dan ukoll; Dr. Ian Castaldi Paris, li skond ir-rapporti, wara li gie ntrodott fil-laqgha generali tal-Partit Laburista(?), gie moghti ovazzjoni qawwija ta' capcip mid-delegati tal-partit. Jahasra kemm ghandna bciecen! Dan ukoll gie jew ser jigi mghammed u onorat bhala 'suldat tal-azzar' gdid, Onorevoli? Ma nafx jekk dan hux xi opportunista. Haga zgura hi li dan ghadu ma giex ippruvat fl-intenzjonijiet genwini tieghu! Donnu kollox sar ighodd ghal gol-borma! Ma ninsewx li anki ghandna persuni li sahansitra nstabu kriminalment hatja li wkoll gew mghotija tghanniqa flimkien ma' dan l-unur. Onorevoli, b'liema dritt qed tapprofitta ruhek mill-uzu ta' dan it-titolu. Dan mhux tieghek! Possibbli ma kellikx il-hila almenu ssib titolu iehor, bhal per ezempju; 'qaddejja fidili'? Onorevoli, ma kienx ikun aktar gust li kieku qabel tisraq din il-frazi, jigifieri 'suldati tal-azzar', tgharraf publikament x'kienu l-gheruq u r-ragunijiet ta' dan it-titolu grandjuz n min kien il-hallieq tieghu? Ma nahsibx li hawn hafna li jafu jew jiftakru din l-istorja, ghax safejn naf, lanqas int ma kont f'din id-dinja dak iz-zmien tant deciziv u mportanti fl-istorja ta' pajjizna. Tajjeb wiehed ifakkar li f-elezzjonijiet generali tal-1962, il-Knisja lokali wissiet lil-fidili li kien dnub mejjet ghal min b'xi mod jappoggja jew jivvota lil-Partit Laburista, izda minkejja dan, madwar 51,000 (wiehed u hamsin elf/34% tal-elettorat) ' suldat tal-azzar' xorta vvutaw lil-Partit Laburista. Dawn kienu l-ewwel u l-veri suldati leali u kuragguzi u mhux ta' b'xejn li inghatalhom dan it-titolu prestigguz mill-Kap tal-Partit Laburista, il-qatt-minsi Duminku Mintoff.. Possibli, Onorevoli, ma rnexxilekx tindika u tonora, b'kull rispett misthoqq, il-veri u originali 'suldati tal-azzar', li fortunatament ghadhom maghna u li sfortunatament gew imwarrba mill-moviment hekk-imsejjah Laburista ghaliex zammew u baqghu fidili mal-principji u s-sisien tal-Partit Socjalista, li issa gie kkapparrat, kif ukoll ghadhom kontra s-shubija ta' pajjizna fl-Unjoni Ewropea, kif darba kont int. Onorevoli, oqghod attent, ghaliex lil min twarrab illum, iwarrbek ghada u qed nibza li dawn dejjem qed jizdiedu! Ma nazzardax nipprova nsemmi l-eluf ta' dawn is-suldati qalbiena li bil-hila u l-kuragg taghhom bnew il-moviment Socjalista li sibt int u li issa s-segwaci tieghu fdawlek f'idejk. Zgur tkun sahta ghal-pajjizna jekk l-elettorat jigi mqarraq! Minkejja dan kollu ma nistghax ma nsemmix uhud, li jiena nhoss li huma kapurjuni fil-mixja u s-success tal-benniena tal-Partit Laburista Malti, Bla dubju, il-post ta' l-unur imur ghal-dejjem-mahbub il-perit Duminku Mintoff u mhux wisq warajh ghal ex-Prim Ministru ta' Malta, Dr. Karmenu Mifsud Bonnici, li sahansitra kien uza l-frazi 'l-aristokrazija tal-klassi tal-haddiema' bhala gieh lil-haddiema Maltin, kif ukoll nies ohra, bhalma huma Sammy Meilaq u l-ex-President ta' Malta, Dr. Gorg Abela, li dejjem ghozzew w appoggjaw il-principji Socjalisti li wirtu. Fl-ahharnett, Onorevoli, inti taf tajjeb li hemm hafna aktar li jixirqilhom li jissemmew u jinghataw gieh u jaqbel li nghozzuhom u ma nitilfuhomx ghax l-onesta u l-fedelta taghhom huma mprezzabbli!
L-OPPORTUNISTI – L-EROJ ĠODDA TAL-PARTIT LABURISTA?